galenus.de-usu-partium 15.5
Τέτταρα τοίνυν ἐστὶ τὰ προειρημένα κατὰ τὸν ὀμφαλὸν ἀγγεῖα , δύο μὲν ἀρτηρίαι , δύο δὲ φλέβες , μέσον ἑαυτῶν ἔχοντες τὸν οὐραγόν · οὕτω γὰρ ὀνομάζειν ἔθος τοῖς ἀνατομικοῖς τὸν ἐκ τοῦ πυθμένος τῆς κύστεως πόρον , ἐξοχετεύοντα τὸ οὖρον εἰς τὸν ὀλίγον ἔμπροσθεν εἰρημένον χιτῶνα τὸν ἀλλαντοειδῆ · καλεῖται γὰρ οὕτως ἀπὸ τῆς πρὸς τοὺς ἀλλᾶντας ὁμοιότητος κατὰ σχῆμα . ἀλλὰ τῶν τεττάρων ἀγγείων τῶν περὶ τὸν οὐραγὸν ἐκ μὲν τῶν ἄνω μερῶν αἱ φλέβες εἰσίν · ἄνω γὰρ αὐτὰς εὐθέως ἰέναι βέλτιον ἦν ὡς ἐπὶ τὸ ἧπαρ · ἐκ δὲ τῶν κάτωθεν αἱ ἀρτηρίαι · καὶ γὰρ καὶ κάτω ταύτας φέρεσθαι ταῖς πλευραῖς τῆς κύστεως ἐποχουμένας ἦν ἄμεινον . εὐθὺς οὖν ἑκάτερον τὸ ζεῦγος τῶν ἀγγείων ἡ φύσις ἐν ἐπιτηδείῳ χωρίῳ κατέθετο , καὶ διὰ τούτων οἷον πρέμνων τινῶν ἐκ τῆς μήτρας ἕλκει τὸ ἔμβρυον αἷμα καὶ πνεῦμα . μεταξὺ δὲ πάντων τε τούτων καὶ τῶν εἰς αὐτὴν τὴν μήτραν ἐμφυομένων ἀγγείων τῶν μικρῶν οἷον ῥίζωσίς τίς ἐστι τῶν πρέμνων . ὀνομάζεται δὲ χορίον ἡ ῥίζωσις αὕτη , πλῆθος ἀγγείων οὖσα , μηδ’ ἀριθμηθῆναι ῥᾳδίως δυναμένων , ὑμένι λεπτῷ συναπτομένων . ὅτι μὲν οὖν διπλοῦς ἐστιν ὁ ὑμὴν οὗτος , καὶ διότι , προείρηται . διὰ μέσου γὰρ αὐτοῦ φέρεται πάντα τὰ κατὰ τὸ χορίον ἀγγεῖα , συνδούμενά τε ἅμα καὶ σκεπόμενα πρὸς αὐτοῦ . τῶν δ’ ἄλλων δυοῖν ὁ μὲν ἀλλαντοειδὴς ὀνομαζόμενος , ὃν εἰς τὴν κύστιν ἔφαμεν συντετρῆσθαι κατὰ τὸν οὐραγὸν , εἰς ὑποδοχὴν οὔρου παρεσκεύασται . βέλτιον οὖν μακρῷ μὴ κατὰ τὸ αἰδοῖον οὐρεῖν τὸ κυούμενον , ἀλλ’ , ὡς νῦν ἔχει , κατὰ τὸν ὀμφαλόν . ἐπειδὴ γὰρ ὅλον αὐτὸ περιείληφεν ὁ ἄμνιος ὀνομαζόμενος ὑμὴν , ἕτερον εἶδος ὑγροῦ ἐκδεχόμενος , οὐκ ἦν εὔλογον ἀναμίγνυσθαι τὸ τοιοῦτον τῷ οὔρῳ . ἐναργῶς γὰρ φαίνεται τὸ κατὰ τὸν ἀλλαντοειδῆ , πρὸς τῷ λεπτότερόν τ’ εἶναι καὶ ξανθότερον τοῦ κατὰ τὸν ἄμνιον , ἔτι καὶ δριμύτερον ὑπάρχειν , ὡς καὶ τὴν ὄσφρησιν ἀνιᾷν καὶ πλήττειν ἀνατεμνόντων τὸν ὑμένα . τὸ μὲν οὖν ἐν ἱδρῶτος λόγῳ κατὰ τὸν ἄμνιον ἀθροιζόμενον ἐν κύκλῳ περικέχυται τῷ κυουμένῳ , μηδὲν βλάπτειν αὐτοῦ τὸ δέρμα δυνάμενον . ἰδίᾳ δ’ ἀπῆκται τοῦδε καὶ ἀποκεχώρισται τὸ οὖρον , οὔτε τοῦ δέρματος , οὔτε τῶν κατὰ τὸ χορίον ἁπτόμενον φλεβῶν , ὅπως μηδὲν ὑπὸ τῆς δριμύτητος αὐτοῦ τὰ πλησιάζοντα βλάπτοιτο . χρεία δὲ οὐ μικρὰ καὶ ἥδε τοῦ κατὰ τὸν ἄμνιον ὑγροῦ . κουφίζεται γὰρ καὶ ἀνέχει καθάπερ ἐννῆχον αὐτῷ τὸ κυούμενον , ὅπως ἧττον εἴη βαρὺ τοῖς πρὸς τὴν μήτραν ἀρτήμασιν . ἀπὸ γοῦν τῆσδε τῆς γνώμης καὶ ὁ Ἱπποκράτης ἔλεγεν · Ὁκόσαι ἐν γαστρὶ ἔχουσαι ἐκτιτρώσκονται δίμηνα καὶ τρίμηνα ἄτερ φανερᾶς προφάσιος . ταύτῃσιν αἱ κοτυληδόνες μύξης μεσταί εἰσι , καὶ οὐ δύνανται κρατέειν ὑπὸ βάρεος τὸ ἔμβρυον , ἀλλ’ ἀποῤῥήγνυνται · κοτυληδόνας μὲν ὀνομάζων τῶν εἰς τὰς μήτρας καθηκόντων ἀγγείων τὰ στόματα , ( δέδεικται γὰρ τοῦτο ἐν ἑτέροις , ) οὐ δύνασθαι δὲ λέγων ὀχεῖν αὐτὰς καὶ βαστάζειν τὸ ἔμβρυον , ἐπειδὰν ὑπόμυξοι γενηθῶσιν , ἀλλ’ ἐπιτρέπειν ὑπὸ τοῦ βάρους ἀποῤῥήγνυσθαι . τοῦτ’ οὖν ἁπάσαις ἂν ἀεὶ συνέπιπτε ταῖς κυούσαις , εἰ μὴ νηχόμενον ἐν τῷ κατὰ τὸν ἄμνιον ὑγρῷ τὸ κύημα κουφότερον ἐγίνετο , καὶ ἧττον κατεσπᾶτο πρὸς τὴν μήτραν τῶν ἀγγείων ἡ σύμφυσις . ὅσοι δ’ αὐτῇ τῇ κυούσῃ κουφότερόν φασι γίνεσθαι τὸ ἔμβρυον ἐννῆχον τῷ κατὰ τὸν ἄμνιον ὑγρῷ , γελοῖοι παντάπασιν ὑπάρχουσιν , οὐκ ἐννοοῦντες , ὅτι καὶ αὐτὸ τὸ ὑγρὸν ὑπ’ ἐκείνης βαστάζεται . προσέρχεται δὲ καὶ ἄλλη τις χρεία τοῖς ὑγροῖς τοῖσδε κοινὴ κατὰ τὴν ἀποκύησιν τοῦ ζώου γινομένη , ῥᾷον ἐκπίπτειν τοῦ τῆς μήτρας αὐχένος τὸ κυούμενον , ὑγρότητι πολλῇ τεγγόμενον , καὶ ῥηγνυμένων ἐξ ἀνάγκης τηνικαῦτα τῶν ὑμένων . οὐ μόνον γὰρ εἰς ὄλισθον συμβάλλεται τοῖς ἐμβρύοις ἡ ὑγρότης , ἀλλὰ καὶ τὸν αὐχένα τῶν μητρῶν ἕτοιμον εἰς τὸ διαστέλλεσθαι μέχρι πλείστου παρασκευάζει · βρεχόμενος γὰρ ἀπὸ τῶν προειρημένων ὑγρῶν μαλακώτερος γίνεται καὶ ῥᾷον διαστέλλεται . μεγίστη δ’ ἀπόδειξις τοῦ λεγομένου καὶ τὸ κατὰ τὰς μαίας , ἐπειδὰν φθάσαν ἀθρόως ἐκρύῃ τὸ ὑγρὸν , αὐτὰς ἀναγκάζεσθαι μιμουμένας τὴν φύσιν ἔχειν τινὰς ὑγρότητας ὑπὲρ τοῦ διαβρέξαι τῶν μητρῶν τὸν αὐχένα . παντοίως γὰρ δὴ τά γε τῆς φύσεως εὔπορα , καὶ συγχρῆται , καθάπερ δέδεικται πολλάκις , ἐπὶ τὸ βέλτιον ἅπασι τοῖς καὶ ἄλλως ἐξ ἀνάγκης ἐσομένοις . οὕτω γοῦν καὶ τοῖς ὑγροῖς τούτοις , τοῖς περὶ τὸ ἔμβρυον ἀναγκαίαν ἔχουσι τὴν γένεσιν , εἴς τε τὴν ἄλυπον ὄχησιν ἔτι κυουμένου τοῦ ζώου κατεχρήσατο καὶ τὴν ἐν τοῖς τόκοις ἑτοίμην ἔκπτωσιν . οὕτω δ’ εἰσὶ λεπτοὶ καὶ ἀραχνώδεις οἱ ὑμένες , ὥστ’ , εἰ μὴ μετρίως τις αὐτῶν ψαύοι κατὰ τὰς ἀνατομὰς , ἀποῤῥήγνυσθαι ῥᾳδίως . πῶς οὖν οὐκ ἀποῤῥήγνυται , καὶ θεούσης ἐνίοτε καὶ πηδώσης τῆς κυούσης ; ἓν καὶ τοῦτο ἐστὶ μηχάνημα τῆς φύσεως σοφώτατον γινωσκούσης , ὡς λεπτοῖς σώμασιν εἰς δυσπάθειαν ἐπικουρία μεγίστη μία πᾶσιν ἡ κατ’ ἀλλήλων ἐπιβολή . τὰ γοῦν ἐξ ἐρίων ἤ τινων ἄλλων τριχῶν ἢ ἰνῶν ὑφαινόμενά τε καὶ πλεκόμενα παμπόλλην ἐκ τῆς συνθέσεως ἰσχὺν ἐπικτᾶται , καταμόνας ἑκάστου τῶν συνιόντων ἀσθενεστάτου τὴν φύσιν ὑπάρχοντος . εἰ τοίνυν μὴ μόνον ὁμιλήσειεν ἀλλήλοις , ﻿ ὥσπερ ταῦτα τὰ ὑφαινόμενά τε καὶ πλεκόμενα πρὸς ἡμῶν , ἀλλὰ καὶ σύμφυσιν ἀκριβῆ προσκτήσαιτο , πολλαπλασιάζοιτ’ ἂν αὐτοῖς κᾀκ τῆσδε τὰ τῆς ἰσχύος , οὔκουν τοῦτο θαυμαστὸν , εἰ τέτταρες ὑμένες ἐπικείμενοι κατ’ ἀλλήλων τὴν ἰσχὺν ἐκ τῆς συνθέσεως ἐκτήσαντο , ἀλλ’ ἐκεῖνο τὸ θαυμασιώτατον , ὅτι μὴ μόνον ἐπιβέβληται κατ’ ἀλλήλων , ἀλλὰ πολλαχόθεν μὲν συμφύεται , πολλαχόθεν δὲ συναρτῶνται λεπταῖς ἰνῶν διαφύσεσιν , ἑνῶσαι βουληθείσης αὐτοὺς ὡς οἷόν τε τῆς φύσεως , ἵν’ , ἧς ἕκαστος ἰσχύος ἠπόρει παρ’ ἑαυτοῦ , ταύτην ἐξ ἀλλήλων ἅπαντες κτήσωνται . τί δὴ οὖν , ἴσως ὑπολήψεταί τις , οὐκ εὐθὺς ἐξ ἀρχῆς ἕκαστον αὐτῶν ἡ φύσις ἰσχυρὸν ἀπειργάσατο , προνοουμένη γε δὴ τῆς δυσπαθείας ἁπάντων ; ὅτι , παχεῖς εἴπερ αὐτοὺς ἐποίησε καὶ σκληροὺς , ( οὐ γὰρ δὴ καὶ ἐξ ἄλλου γέ τινος τρόπου τὴν ἰσχὺν οἷόν τ’ ἦν ἐκπορίσασθαι , ) βάρος ἄν τι σὺν ὄγκῳ μεγίστῳ τῆς κυούσης ἐξῆψεν , οὐκ ἐκείνῃ μόνῃ λυπηρὸν , ἀλλὰ καὶ στενοχωρίαν οὐκ ἀναγκαίαν παρέξον τῷ κυουμένῳ · καὶ μέντοι καὶ δύσρηκτος ἂν ἕκαστος αὐτῶν ἐγίνετο κατὰ τὸν τοῦ τίκτειν καιρόν . ὅπως οὖν ἥ τε τῆς μήτρας εὐρυχωρία πᾶσα σχολάζοι τῷ κυουμένῳ , καὶ ἧττον ὑπὸ βάρους ἡ κύουσα διοχλοῖτο , καὶ ῥᾳδίως ἐν τῷ τόκῳ ῥηγνύοιτο , λεπτοὺς εὐλόγως ἡ φύσις ἐργασαμένη τοὺς ὑμένας ἅπαντας τὴν ἀσφάλειαν αὐτοῖς ἐκ τῆς πρὸς ἀλλήλους συμφύσεως ἐτεχνήσατο . τί δὲ τὸ τέχνημα τῆς φύσεώς ἐστι , ( τοῦτο γὰρ ὑπόλοιπον εἰπεῖν , ) ἵνα , καίτοι τὸν πόρον ἔχοντος ἤδη τοῦ τραχήλου τῆς κύστεως , ἐν τῇ κυήσει οὐρῇ διὰ τούτου τὸ ζῶον μηδὲν , ἅπαν δ’ εἰς τὸν ὀμφαλόν τε καὶ τὸν οὐραγὸν ἐπανέρχηται τὸ οὖρον ; ἐχρῆν γὰρ , ἑκατέρωθεν τῆς κύστεως ἐκροὰς ἐχούσης , μηδὲν μᾶλλον αὐτὸ κατὰ τὸν οὐραγὸν ἢ κατὰ τὸν αὐχένα κενοῦσθαι . τὰ μὲν δὴ λελεγμένα τοῖς ἰατροῖς ἱκανῶς ἐστιν ἄτοπα , καίτοι κατά γε τὴν πρόχειρον φαντασίαν ἱκανῶς ὄντα πιθανά . δύο γὰρ δὴ ταῦθ’ ὡς ὁμολογούμενα λαβόντες , τό τε καθ’ ὁρμὴν ἡμᾶς ἐκκρίνειν τὰ οὖρα καὶ τότε μήπω χρῆσθαι ταῖς τοιαύταις ἐνεργείαις τὸ κυούμενον , ἐξ αὐτῶν ἐπιφέρουσιν , ὡς εὐλόγως γίνοιτο κατὰ τὸν ὀμφαλὸν ἡ ἔκκρισις . οὐ γὰρ δή γε καὶ κατ’ αὐτὸν μῦς ἐφέστηκεν , ὑπηρετῶν τῇ κατὰ προαίρεσιν ἐνεργείᾳ τοῦ ζώου , καθάπερ ὁ κατὰ τὸν τράχηλον τῆς κύστεως . λέληθε δ’ αὐτοὺς τὰ μέγιστα , καὶ τοῦ παντὸς ἁμαρτάνουσιν , οὐκ εἰδότες , οὔθ’ ὅτι τοῦ σφίγγεσθαι τὸν τράχηλον τῆς κύστεως ὁ μῦς οὗτος ἔχει τὴν ἐξουσίαν , οὔθ’ ὅτι τὸ κυούμενον ἤδη χρῆται ταῖς καθ’ ὁρμὴν ἐνεργείαις , οὔθ’ ὅτι τέλειον ζῶον , ἐπειδὰν οὐρῆσαι προέληται , τὸν μὲν ἐφεστῶτα τοῦτον μῦν τῷ πόρῳ τῆς ἐκροῆς ἐκλύει τε καὶ χαλᾷ τῆς τάσεως , ὥσπερ γε καὶ τοὺς περὶ τὴν ἕδραν , ὅταν ἀποπατῆσαι προέληται , περιστελλομένης δὲ φυσικῶς τῆς κύστεως τοῖς ἔνδον ἑαυτῆς ὑγροῖς , ἡ ἔκκρισις γίνεται , συνεργούντων τι καὶ τῶν κατὰ τὸ ἐπιγάστριον μυῶν , ὅταν ἀθροώτερον ἐκκρῖναι προελώμεθα . περὶ μὲν δὴ τούτων ἐν τε τοῖς περὶ φυσικῶν δυνάμεων ὑπομνήμασι καὶ τοῖς περὶ μυῶν κινήσεως κᾀν τοῖς τῶν ἀνατομικῶν ἐγχειρήσεων αὐτάρκως εἴρηται . περὶ δὲ τοῦ ζῶον ἤδη τὸ κατὰ γαστρὸς ὑπάρχειν , ὅταν γε διαπεπλασμένον ἅπασιν ᾖ τοῖς μορίοις , ἔν τε τοῖς περὶ ἀποδείξεως ὑπομνήμασιν εἴρηται κᾀν τοῖς περὶ τῶν Ἱπποκράτους τε καὶ Πλάτωνος δογμάτων . ἀλλὰ κᾀν εἰ μὴ ζῶον εἴη τὸ κατὰ γαστρὸς , ὁμοίως ἄπορον . ὁ μὲν δὴ τὸ στόμα τῆς κύστεως κλείων μῦς ἀργὸς ἔσται · περιστελλομένης δ’ αὐτῆς περὶ τὴν ἐνυπάρχουσαν ὑγρότητα , κατὰ τοὺς δύο πόρους εὔλογον ἐκκρίνεσθαί τι , καὶ μὴ καθ’ ἕνα μόνον τὸν ἐπὶ τὸν ὀμφαλὸν ἀνήκοντα . τοιαύτη μὲν ἡ κατὰ τὸν λόγον ἀπορία . τὸ δ’ ἔργον αὐτὸ δείκνυσι τὴν εἰς ἅπαν εὐμηχανίαν τῆς φύσεως , ἣν ἔστι σοι κᾀν ταῖς διαιρέσεσι τῶν ἐμβρύων θεασαμένῳ πρότερον οὕτως ἐξευρεῖν τῷ λόγῳ τὴν αἰτίαν . διελὼν γὰρ τὸ προκείμενον τῆς κύστεως περιτόναιον , ἅμα ἄμφω ποίει , τὸν μὲν ὀμφαλὸν ἀνατεῖναι , τὸ δ’ ἐν τῇ κύστει περιεχόμενον ἐκθλίβειν , περιλαμβάνων τῇ χειρί . θεάσῃ δὲ τὸ οὖρον ἐκρέον εἰς τὸν ἀλλαντοειδῆ διὰ τοῦ κατὰ τὸν ὀμφαλὸν πόρου . καὶ μὲν δὴ καὶ εἰ θλίψεις πάλιν αὐτὸν τὸν ἀλλαντοειδῆ , πληρώσεις τὴν κύστιν , εἶτ’ αὖθις τὴν κύστιν θλίβων , πληρώσεις τὸν ὑμένα , καί σε τὸ γινόμενον αὐτὸ διδάξει , διά τε τὴν εὐθύτητα καὶ τὸ μέγεθος τοῦ κατὰ τὸν ὀμφαλὸν πόρου φθάνον ἐκρεῖν ταύτῃ τὸ οὖρον . ἥ τε γὰρ εὐρύτης ἡ κατὰ τὸν οὐραγὸν πολλαπλάσιός ἐστι τῆς κατὰ τὸν αὐχένα , τά τε τῆς εὐθύτητος οὐδὲ παραβάλλεσθαι δίκαια . σκολιὸς μὲν γὰρ ἱκανῶς ὁ τῆς κύστεως αὐχὴν , εὐθὺς δ’ ἀκριβῶς ὁ οὐραγὸς , ἀνατεταμένου δὴ τοῦ παντὸς ὀμφαλοῦ καὶ οἷον κρεμαμένου διὰ τῶν κατὰ τὸ χορίον ἀγγείων ἐκ τῆς ὑστέρας , μῦς δ’ οὐδεὶς ἔξωθεν περιβέβληται τῷ οὐραγῷ φύλαξ τῆς ἀκαίρου τῶν περιττωμάτων ἐκροῆς , ὥσπερ ἐπὶ τῶν ἀποκυηθέντων ὁ περὶ τὸν τράχηλόν ἐστι τῆς κύστεως . οὐδεὶς γὰρ καιρὸς ἀνεπιτήδειος τῷ κυουμένῳ πρὸς τὴν τοῦ τοιούτου περιττώματος ἔκκρισιν , ὥσπερ τοῖς ἤδη τελείοις . ἐπὶ μὲν δὴ τούτων εὐλόγως ὁ μῦς ἐφέστηκε μηδὲν ἔξωθεν παριεὶς , πρὶν κελεῦσαι τὸν λογισμὸν , ἐπὶ δὲ τῶν ἐμβρύων περιττὸς ἂν ἦν καὶ μάταιος · οὐδὲν δ’ ἡ φύσις ἐργάζεται μάτην . ﻿
Lemmas: τέσσαρες τοίνυν εἰμί ὁ προλέγω κατά ὁ ὀμφαλός ἀγγεῖον , δύο μέν ἀρτηρία , δύο δέ φλέψ , μέσος ἑαυτοῦ ἔχω ὁ οὐραγός · οὕτως γάρ ὀνομάζω ἔθος ὁ ἀνατομικός ὁ ἐκ ὁ πυθμήν ὁ κύστις πόρος , ἐξοχετεύω ὁ οὖρος εἰς ὁ ὀλίγος ἔμπροσθεν λέγω χιτών ὁ ἀλλαντοειδής · καλέω γάρ οὕτως ἀπό ὁ πρός ὁ ἀλλᾶς ὁμοιότης κατά σχῆμα . ἀλλά ὁ τέσσαρες ἀγγεῖον ὁ περί ὁ οὐραγός ἐκ μέν ὁ ἄνω μέρος ὁ φλέψ εἰμί · ἄνω γάρ αὐτός εὐθύς ἔρχομαι ἀγαθός εἰμί ὡς ἐπί ὁ ἧπαρ · ἐκ δέ ὁ κάτωθεν ὁ ἀρτηρία · καί γάρ καί κάτω οὗτος φέρω ὁ πλευρά ὁ κύστις ἐποχέομαι εἰμί ἀγαθός . εὐθύς οὖν ἑκάτερος ὁ ζεῦγος ὁ ἀγγεῖον ὁ φύσις ἐν ἐπιτήδειος χωρίον κατατίθημι , καί διά οὗτος οἷος πρέμνον τις ἐκ ὁ μήτρα ἕλκω ὁ ἔμβρυον αἷμα καί πνεῦμα . μεταξύ δέ πᾶς τε οὗτος καί ὁ εἰς αὐτός ὁ μήτρα ἐμφύω ἀγγεῖον ὁ μικρός οἷος ῥίζωσις τις εἰμί ὁ πρέμνον . ὀνομάζω δέ χόριον ὁ ῥίζωσις οὗτος , πλῆθος ἀγγεῖον εἰμί , μηδέ ἀριθμέω ῥᾴδιος δύναμαι , ὑμήν λεπτός συνάπτω . ὅτι μέν οὖν διπλόος εἰμί ὁ ὑμήν οὗτος , καί διότι , προλέγω . διά μέσος γάρ αὐτός φέρω πᾶς ὁ κατά ὁ χόριον ἀγγεῖον , συνδέω τε ἅμα καί σκέπω πρός αὐτός . ὁ δέ ἄλλος δύο ὁ μέν ἀλλαντοειδής ὀνομάζω , ὅς εἰς ὁ κύστις φημί συντετραίνω κατά ὁ οὐραγός , εἰς ὑποδοχή οὖρον παρασκευάζω . ἀγαθός οὖν μακρός μή κατά ὁ αἰδοῖον οὐρέω ὁ κυέω , ἀλλά , ὡς νῦν ἔχω , κατά ὁ ὀμφαλός . ἐπειδή γάρ ὅλος αὐτός περιλαμβάνω ὁ ἄμνιος ὀνομάζω ὑμήν , ἕτερος εἶδος ὑγρός ἐκδέχομαι , οὐ εἰμί εὔλογος ἀναμείγνυμι ὁ τοιοῦτος ὁ οὖρος . ἐναργής γάρ φαίνω ὁ κατά ὁ ἀλλαντοειδής , πρός ὁ λεπτός τε εἰμί καί ξανθός ὁ κατά ὁ ἄμνιος , ἔτι καί δριμύς ὑπάρχω , ὡς καί ὁ ὄσφρησις ἀνιάω καί πλήσσω ἀνατέμνω ὁ ὑμήν . ὁ μέν οὖν ἐν ἱδρώς λόγος κατά ὁ ἄμνιος ἀθροίζω ἐν κύκλος περιχέω ὁ κυέω , μηδείς βλάπτω αὐτός ὁ δέρμα δύναμαι . ἴδιος δέ ἀπάγω ὅδε καί ἀποχωρίζω ὁ οὖρος , οὔτε ὁ δέρμα , οὔτε ὁ κατά ὁ χόριον ἅπτω φλέψ , ὅπως μηδείς ὑπό ὁ δριμύτης αὐτός ὁ πλησιάζω βλάπτω . χρεία δέ οὐ μικρός καί ὅδε ὁ κατά ὁ ἄμνιος ὑγρός . κουφίζω γάρ καί ἀνέχω καθά ἐννήχω αὐτός ὁ κυέω , ὅπως ἥσσων εἰμί βαρύς ὁ πρός ὁ μήτρα ἄρτημα . ἀπό γοῦν ὅδε ὁ γνώμη καί ὁ Ἱπποκράτης λέγω · ὁπόσος ἐν γαστήρ ἔχω ἐκτιτρώσκω δίμηνος καί τρίμηνος ἄτερ φανερός πρόφασις . ταῦτος ὁ κοτυληδών μύξα μεστός εἰμί , καί οὐ δύναμαι κρατέω ὑπό βάρος ὁ ἔμβρυον , ἀλλά ἀπορρήγνυμι · κοτυληδών μέν ὀνομάζω ὁ εἰς ὁ μήτρα καθήκω ἀγγεῖον ὁ στόμα , ( δείκνυμι γάρ οὗτος ἐν ἕτερος , ) οὐ δύναμαι δέ λέγω ὀχέω αὐτός καί βαστάζω ὁ ἔμβρυον , ἐπειδάν ὑπόμυξος γίγνομαι , ἀλλά ἐπιτρέπω ὑπό ὁ βάρος ἀπορρήγνυμι . οὗτος οὖν ἅπας ἄν ἀεί συμπίπτω ὁ κυέω , εἰ μή νήχω ἐν ὁ κατά ὁ ἄμνιος ὑγρός ὁ κύημα κοῦφος γίγνομαι , καί ἥσσων κατασπάω πρός ὁ μήτρα ὁ ἀγγεῖον ὁ σύμφυσις . ὅσος δέ αὐτός ὁ κύω κοῦφος φημί γίγνομαι ὁ ἔμβρυον ἐννήχω ὁ κατά ὁ ἄμνιος ὑγρός , γέλοιος παντάπασι ὑπάρχω , οὐ ἐννοέω , ὅτι καί αὐτός ὁ ὑγρός ὑπό ἐκεῖνος βαστάζω . προσέρχομαι δέ καί ἄλλος τις χρεία ὁ ὑγρός ὅδε κοινός κατά ὁ ἀποκύησις ὁ ζῷον γίγνομαι , ῥᾴδιος ἐκπίπτω ὁ ὁ μήτρα αὐχήν ὁ κυέω , ὑγρότης πολύς τέγγω , καί ῥήγνυμι ἐκ ἀνάγκη τηνικαῦτα ὁ ὑμήν . οὐ μόνος γάρ εἰς ὄλισθος συμβάλλω ὁ ἔμβρυον ὁ ὑγρότης , ἀλλά καί ὁ αὐχήν ὁ μήτρα ἑτοῖμος εἰς ὁ διαστέλλω μέχρι πολύς παρασκευάζω · βρέχω γάρ ἀπό ὁ προλέγω ὑγρός μαλακός γίγνομαι καί ῥᾴδιος διαστέλλω . μέγας δέ ἀπόδειξις ὁ λέγω καί ὁ κατά ὁ μαῖα , ἐπειδάν φθάνω ἀθρόος ἐκρύομαι ὁ ὑγρός , αὐτός ἀναγκάζω μιμέομαι ὁ φύσις ἔχω τις ὑγρότης ὑπέρ ὁ διαβρέχω ὁ μήτρα ὁ αὐχήν . παντοίως γάρ δή ὁ γε ὁ φύσις εὔπορος , καί συγχράομαι , καθά δείκνυμι πολλάκις , ἐπί ὁ ἀγαθός ἅπας ὁ καί ἄλλος ἐκ ἀνάγκη εἰμί . οὕτως γοῦν καί ὁ ὑγρός οὗτος , ὁ περί ὁ ἔμβρυον ἀναγκαῖος ἔχω ὁ γένεσις , εἰς τε ὁ ἄλυπος ὄχησις ἔτι κυέω ὁ ζῷον καταχράω καί ὁ ἐν ὁ τόκος ἑτοῖμος ἔκπτωσις . οὕτως δέ εἰμί λεπτός καί ἀραχνώδης ὁ ὑμήν , ὥστε , εἰ μή μέτριος τις αὐτός ψαύω κατά ὁ ἀνατομή , ἀπορρήγνυμι ῥᾴδιος . πῶς οὖν οὐ ἀπορρήγνυμι , καί θέω ἐνίοτε καί πηδάω ὁ κύω ; εἷς καί οὗτος εἰμί μηχάνημα ὁ φύσις σοφός γιγνώσκω , ὡς λεπτός σῶμα εἰς δυσπάθεια ἐπικουρία μέγας εἷς πᾶς ὁ κατά ἀλλήλων ἐπιβολή . ὁ γοῦν ἐκ ἔριον ἤ τις ἄλλος θρίξ ἤ ἴνη ὑφαίνω τε καί πλέκω πάμπολυς ἐκ ὁ σύνθεσις ἰσχύς ἐπικτάομαι , καταμόνας ἕκαστος ὁ συνέρχομαι ἀσθενής ὁ φύσις ὑπάρχω . εἰ τοίνυν μή μόνος ὁμιλέω ἀλλήλων , ﻿ ὥσπερ οὗτος ὁ ὑφαίνω τε καί πλέκω πρός ἐγώ , ἀλλά καί σύμφυσις ἀκριβής προσκτάομαι , πολλαπλασιάζω ἄν αὐτός ἐͅκ ὅδε ὁ ὁ ἰσχύς , οὔκουν οὗτος θαυμαστός , εἰ τέσσαρες ὑμήν ἐπίκειμαι κατά ἀλλήλων ὁ ἰσχύς ἐκ ὁ σύνθεσις κτάομαι , ἀλλά ἐκεῖνος ὁ θαυμάσιος , ὅτι μή μόνος ἐπιβάλλω κατά ἀλλήλων , ἀλλά πολλαχόθεν μέν συμφύω , πολλαχόθεν δέ συναρτάω λεπτός ἴνη διάφυσις , ἑνόω βούλομαι αὐτός ὡς οἷος τε ὁ φύσις , ἵνα , ὅς ἕκαστος ἰσχύς ἀπορέω παρά ἑαυτοῦ , οὗτος ἐκ ἀλλήλων ἅπας κτάομαι . τίς δή οὖν , ἴσως ὑπολαμβάνω τις , οὐ εὐθύς ἐκ ἀρχή ἕκαστος αὐτός ὁ φύσις ἰσχυρός ἀπεργάζομαι , προνοέω γε δή ὁ δυσπάθεια ἅπας ; ὅτι , παχύς εἴπερ αὐτός ποιέω καί σκληρός , ( οὐ γάρ δή καί ἐκ ἄλλος γε τις τρόπος ὁ ἰσχύς οἷος τε εἰμί ἐκπορίζω , ) βάρος ἄν τις σύν ὄγκος μέγας ὁ κύω ἐξάπτω , οὐ ἐκεῖνος μόνος λυπηρός , ἀλλά καί στενοχωρία οὐ ἀναγκαῖος παρέχω ὁ κυέω · καί μέντοι καί δύσρηκτος ἄν ἕκαστος αὐτός γίγνομαι κατά ὁ ὁ τίκτω καιρός . ὅπως οὖν ὁ τε ὁ μήτρα εὐρυχωρία πᾶς σχολάζω ὁ κυέω , καί ἥσσων ὑπό βάρος ὁ κύω διοχλέω , καί ῥᾴδιος ἐν ὁ τόκος ῥήγνυμι , λεπτός εὔλογος ὁ φύσις ἐργάζομαι ὁ ὑμήν ἅπας ὁ ἀσφάλεια αὐτός ἐκ ὁ πρός ἀλλήλων σύμφυσις τεχνάομαι . τίς δέ ὁ τέχνημα ὁ φύσις εἰμί , ( οὗτος γάρ ὑπόλοιπος λέγω , ) ἵνα , καίτοι ὁ πόρος ἔχω ἤδη ὁ τράχηλος ὁ κύστις , ἐν ὁ κύησις οὐρέω διά οὗτος ὁ ζῷον μηδείς , ἅπας δέ εἰς ὁ ὀμφαλός τε καί ὁ οὐραγός ἐπανέρχομαι ὁ οὖρος ; χρή γάρ , ἑκατέρωθεν ὁ κύστις ἐκροή ἔχω , μηδείς μάλα αὐτός κατά ὁ οὐραγός ἤ κατά ὁ αὐχήν κενόω . ὁ μέν δή λέγω ὁ ἰατρός ἱκανός εἰμί ἄτοπος , καίτοι κατά γε ὁ πρόχειρος φαντασία ἱκανός εἰμί πιθανός . δύο γάρ δή οὗτος ὡς ὁμολογέω λαμβάνω , ὁ τε κατά ὁρμή ἐγώ ἐκκρίνω ὁ οὖρον καί τότε μήπω χράω ὁ τοιοῦτος ἐνέργεια ὁ κυέω , ἐκ αὐτός ἐπιφέρω , ὡς εὔλογος γίγνομαι κατά ὁ ὀμφαλός ὁ ἔκκρισις . οὐ γάρ δή γε καί κατά αὐτός μῦς ἐφίστημι , ὑπηρετέω ὁ κατά προαίρεσις ἐνέργεια ὁ ζῷον , καθά ὁ κατά ὁ τράχηλος ὁ κύστις . λανθάνω δέ αὐτός ὁ μέγας , καί ὁ πᾶς ἁμαρτάνω , οὐ οἶδα , οὔτε ὅτι ὁ σφίγγω ὁ τράχηλος ὁ κύστις ὁ μῦς οὗτος ἔχω ὁ ἐξουσία , οὔτε ὅτι ὁ κυέω ἤδη χράω ὁ κατά ὁρμή ἐνέργεια , οὔτε ὅτι τέλειος ζῷον , ἐπειδάν οὐρέω προαιρέω , ὁ μέν ἐφίστημι οὗτος μῦς ὁ πόρος ὁ ἐκροή ἐκλύω τε καί χαλάω ὁ τάσις , ὥσπερ γε καί ὁ περί ὁ ἕδρα , ὅταν ἀποπατέω προαιρέω , περιστέλλω δέ φυσικός ὁ κύστις ὁ ἔνδον ἑαυτοῦ ὑγρός , ὁ ἔκκρισις γίγνομαι , συνεργέω τις καί ὁ κατά ὁ ἐπιγάστριος μῦς , ὅταν ἀθρόος ἐκκρίνω προελαύνω . περί μέν δή οὗτος ἐν τε ὁ περί φυσικός δύναμις ὑπόμνημα καί ὁ περί μῦς κίνησις εἰͅν ὁ ὁ ἀνατομικός ἐγχείρησις αὔταρκος λέγω . περί δέ ὁ ζῷον ἤδη ὁ κατά γαστήρ ὑπάρχω , ὅταν γε διαπλάσσω ἅπας εἰμί ὁ μόριον , ἐν τε ὁ περί ἀπόδειξις ὑπόμνημα λέγω εἰͅν ὁ περί ὁ Ἱπποκράτης τε καί Πλάτων δόγμα . ἀλλά εἰͅν εἰ μή ζῷον εἰμί ὁ κατά γαστήρ , ὅμοιος ἄπορος . ὁ μέν δή ὁ στόμα ὁ κύστις κλείω μῦς ἀργός εἰμί · περιστέλλω δέ αὐτός περί ὁ ἐνυπάρχω ὑγρότης , κατά ὁ δύο πόρος εὔλογος ἐκκρίνω τις , καί μή κατά εἷς μόνος ὁ ἐπί ὁ ὀμφαλός ἀνήκω . τοιοῦτος μέν ὁ κατά ὁ λόγος ἀπορία . ὁ δέ ἔργον αὐτός δείκνυμι ὁ εἰς ἅπας εὐμηχανία ὁ φύσις , ὅς εἰμί σύ εἰͅν ὁ διαίρεσις ὁ ἔμβρυον θεάομαι πρότερος οὕτως ἐξευρίσκω ὁ λόγος ὁ αἰτία . διαιρέω γάρ ὁ πρόκειμαι ὁ κύστις περιτόναιον , ἅμα ἄμφω ποιέω , ὁ μέν ὀμφαλός ἀνατείνω , ὁ δέ ἐν ὁ κύστις περιέχω ἐκθλίβω , περιλαμβάνω ὁ χείρ . θεάομαι δέ ὁ οὖρος ἐκρέω εἰς ὁ ἀλλαντοειδής διά ὁ κατά ὁ ὀμφαλός πόρος . καί μέν δή καί εἰ θλίβω πάλιν αὐτός ὁ ἀλλαντοειδής , πληρόω ὁ κύστις , εἶτα αὖθις ὁ κύστις θλίβω , πληρόω ὁ ὑμήν , καί σύ ὁ γίγνομαι αὐτός διδάσκω , διά τε ὁ εὐθύτης καί ὁ μέγεθος ὁ κατά ὁ ὀμφαλός πόρος φθάνω ἐκρέω οὗτος ὁ οὖρος . ὁ τε γάρ εὐρύτης ὁ κατά ὁ οὐραγός πολλαπλάσιος εἰμί ὁ κατά ὁ αὐχήν , ὁ τε ὁ εὐθύτης οὐδέ παραβάλλω δίκαιος . σκολιός μέν γάρ ἱκανός ὁ ὁ κύστις αὐχήν , εὐθύς δέ ἀκριβής ὁ οὐραγός , ἀνατείνω δή ὁ πᾶς ὀμφαλός καί οἷος κρεμάω διά ὁ κατά ὁ χόριον ἀγγεῖον ἐκ ὁ ὑστέρα , μῦς δέ οὐδείς ἔξωθεν περιβάλλω ὁ οὐραγός φύλαξ ὁ ἄκαιρος ὁ περίσσωμα ἐκροή , ὥσπερ ἐπί ὁ ἀποκυέω ὁ περί ὁ τράχηλος εἰμί ὁ κύστις . οὐδείς γάρ καιρός ἀνεπιτήδειος ὁ κυέω πρός ὁ ὁ τοιοῦτος περίσσωμα ἔκκρισις , ὥσπερ ὁ ἤδη τέλειος . ἐπί μέν δή οὗτος εὔλογος ὁ μῦς ἐφίστημι μηδείς ἔξωθεν παρίημι , πρίν κελεύω ὁ λογισμός , ἐπί δέ ὁ ἔμβρυον περισσός ἄν εἰμί καί μάταιος · οὐδείς δέ ὁ φύσις ἐργάζομαι μάτην . ﻿